Epizide Sirakusakoa

Epizide (Kartago K.a. 210 ondoren) Sirakusako tiranoa izan zen K.a. 214-212 Hipokrates anaiarekin.

 Biografia 
Kartagotar eta erbesteratutako sirakusar baten bigarren semea zen. Gaztetan anaiarekin adorez borroka egin zuten Hanibalen armadan. Cannaeko guduaren ostean, Hieronimo Sirakusakoak Hanibali enbaxadoreak bidali zizkion. Kartagotarrak, berriz, bi anaiak aukeratu zituen sirakusarrekin hitz egiteko, K.a. 215eanPolibio, Historiak VIII. 2, 3..
Bion artean errege gaztea konbentzitu zuten Erromarekin aliantza apurtzekoPolibio, VII, 4, 4-9..
Hieronimoren erailketak, K.a. 214an,Polibio, VII, 7, 3. eta ondorengoko matxinadek, planak bertan behera utzi zituzten eta enbaxadoreak izutu ziren. Hauek ibiltzeko baimenak eskatu zituzten Kartagora itzultzeko. Geroago, ulertu zuten onura atera lezaketela egoera horretatik. Adranodororen hiltzailea botereaz jabetu zeneanLivio, XXIV, 27.1-3., Erromaren aldeko alderdiak berriro agindu zuen Sirakusan eta, ondorioz, bi anaiek Lentinin babesa bilatu zuten.Livio, XXIV, 29.6-11.
Han egonda, Marko Klaudio Martzelok eraso zituen.Livio, XXIV, 30.1-2.. Bitartean, sirakusarrek berriro etsaitu ziren erromatarrekin hauek hiri honetan egin zuten sarraskiarengatik. Adranadororen hilketaren ostean, sirakusarrek Hipokrates eta Epizide tirano berriak aldarrikatu zituzten.Polibio, VIII, 3, 1;Livio, XXIV, 31-32.
Orduan, Martzelok Sirakusa setiatu zuenLivio , XXIV, 33. baina bi anaiek elkarrekin gogor defendatu zuten hiria. Geroago, bakarrik Epizidek, Hipokrates Agrigentora joan zelako Himilkon laguntzera.

Himilkon Herakleara heldu ondoren, Agrigento errenditu eta, laster, Hipokratesekin elkartu zen. Honek 10.000 oinezkoz eta 50 zaldunezko armada zekarren eta erabaki zuen Akrillairen ondoan kanpalekua jartzeaLivio XXIV. 35,6,8.. Sirakusarrek haien eremua gotortzen zuten bitartean, Martzelo Agrigentotik itzuli zen, jadanik etsaiek okupatuta, eta ez zuen espero Sirakusako armada aurkitzeaLivio XXIV. 35.9.. Himilkonen erasoaren beldur zenez, armada formazioan eraman zuen ustezko eraso bati aurre egiteko. Zuhurtasun horretaz baliatuz, sirakusarrak kontrolatu ahal zituen. Izan ere, sirakusarrak kanpaleku lanak prestatzen zituztenean, ustekabean harrapatuak izan ziren, gehienbat infanteria. Zalditeriari dagokionez, zenbait borrokatxoren ostean, Akrillaira alde egin zuen, Hipokratesen kanpalekuraLivio XXIV. 36,1. Gudu honi esker, Martzelok Epipolas kontrolatu zuen (Sirakusako giltza) eta sikuloar askok erromatarrekin jarraitzea erabaki zuten. Martzelo Sirakusaren aurreko kanpalekura itzuli zen. Martzelok ia Sirakusa guztia kontrolatu zuen (K.a. 212) Akradina eta Ortigia izan ezikLivio XXV. 25.. Hipokrates eta Himilkon, bestalde, alperrik saiatu ziren hiria salbatzen eta Anapo ibaiaren eskualde zingiratsuan, hiritik 12 kilometrora, kanpaleku ezarri zutenLivio XXIV, 36, 2.. Osasun baldintza kaskarrak zirela medio, izurria hedatu zen kanpalekuan eta horren ondorioz Himilkon eta Hipokrates hil ziren. Epizidek Bomilkar kartagotar jeneralaren laguntza izan zuen, baina honek ikustean haren armada erromatarrena baino ahulagoa zela, Afrikara alde egin zuen. Epidize, Sirakusa galdu ondoren, Agrigentora erretiratu zen, numidiar buruzagiarekin, Munites kolaboratu zuen. Agrigento konkistaturik izan ondoren (K.a. 210ean) Kartagora itzuli zen Hannon jeneralarekin eta eskualde honetan haren aztarnak galdu ziren.

 Erreferentziak 

 Bibliografia 
 Antzinako informazio iturriak 
 (GRC) Appiano di Alessandria, Historia Romana (Ῥωμαϊκά), VII e VIII. Versione in inglese qui.
 (LA) Eutropio, Breviarium ab Urbe condita, III.
 (LA) Orosio, Historiarum adversos paganos libri VII.
 (GRC) Plutarco, Vite Parallele: Marcello.
 (GRC) Polibio, Storie (Ἰστορίαι), VIII. Versioni in inglese disponibili qui e qui.
 (GRC) Strabone, Geografia, V. Versione in inglese disponibile qui.
 (LA) Tito Livio, Ab Urbe condita libri.
 (LA) Tito Livio, Periochae, vol. 24.

 Informazio iturri garaikideak 
 BRIZZI, Giovanni: Storia di Roma. 1. Dalle origini ad Azio, Bologna, Patron, 1997, .
 PIGANIOL, André: Le conquiste dei romani, Milano, Il Saggiatore, 1989.
 SCULLARD, Howard H.: Storia del mondo romano. Dalla fondazione di Roma alla distruzione di Cartagine, vol.I, Milano, BUR, 1992, .

 Ikus, gainera 
 Sirakusako tiranoak
 Sirakusako tiranoen familia zuhaitza

<center>
{| class="wikitable"
! Aurrekoa !! Sirakusako tiranoa !! Ondorengoa
|-
|<small><center>Adranodoro || <center><small>K.a. 213-212 Hipokrates anaiarekin|| <small>Pulcro eta Flaco erromatar kontsulak
|}

Kategoria:Sirakusako tiranoak
Kategoria:K.a. III. mendeko biografiak
Kategoria:Antzinako Greziako militarrak
Kategoria:Siziliarrak
Kategoria:Kartagotarrak